彈棊歌
作者：韋應物
朝代：唐

paragraphs: 圓天方地局，二十四氣子。
劉生絕藝難對曹，客爲歌其能。
請從中央起，中央轉鬬破欲闌。
零落勢背誰能彈，此中舉一得六七。
旋風忽散霹靂疾，履機乘變安可當。
置之死地翻取強，不見短兵反掌收已盡。
唯有猛士守四方，四方又何難。
橫擊且緣邊，豈如昆明與碣石。
一箭飛中隔遠天，神安志愜動十全，滿堂驚視誰得然。